BOKGOBAPUKU BJA INTHANETENG
GO YA KA DINAGA
IKGOKAGANYE LE RENA
Tše di latelago
Dihlatse tša Jehofa
DILO TŠE DI LEGO GONA
LESWAO LE LEGO KA GODIMO GA HLOGO YA JESU LE DIRA GORE A KWERWE
JESU O NEA BATHO KHOLOFELO YA GO PHELA LEFASENG LA PARADEISE
Banna ba bararo bao ba ahlotšwego ba a apolwa. Ke moka ba newa beine yeo e tswakilwego le setagi sa mira le sabohloko. Go bonagala basadi ba Jerusalema e le bona ba dirilego motswako woo, gomme Baroma ga ba time bao ba bolawago seno se seo se bolayago bohloko. Lega go le bjalo, ka morago ga gore Jesu a se latswe, o gana go se nwa. Ka baka la’ng? O nyaka gore a be a hlaphogetšwe ka mo go feletšego tekong ye e kgolo kudu; o nyaka go phafoga le go botega go fihla lehung.
Jesu o kokotelwa koteng. (Mareka 15:25) Mašole a mo kokotela ka dipikiri diatleng le dinaong, gomme dipikiri tšeo di gagola letlalo le dinama, e lego seo se kwešago bohloko kudu. Ge kota e emišwa, bohloko bja gona bo fihla lerapong ge boima bja mmele wa Jesu bo gagola moo a kokotetšwego ka dipikiri. Lega go le bjalo, Jesu ga a omanye mašole ao. O a rapela o re: “Tate, ba lebalele, gobane ga ba tsebe seo ba se dirago.”—Luka 23:34.
Ge nako e dutše e eya, sesenyi se sengwe se lemoga gore ruri Jesu e swanetše go ba e le kgoši. Se omanya mogwera wa sona ka mantšu a rego: “Na ga o boife Modimo le gatee, ka ge bjale o ahlotšwe ka tsela e swanago? Rena kotlo ye e re swanetše, gobane re amogela ka mo go tletšego seo se re swanetšego bakeng sa dilo tšeo re di dirilego; eupša motho yo ga se a dira selo se se tšwilego tseleng.” Ke moka se re: “Jesu, o nkgopole ge o tsena Mmušong wa gago.”—Luka 23:40-42.
Jesu o a araba o re: “Ruri ke go botša lehono, o tla ba le nna,” e sego Mmušong, eupša “Paradeiseng.” (Luka 23:43) Kholofetšo ye e fapana le yeo Jesu a e boditšego baapostola ba gagwe, e lego ya gore ba be ba tla dula didulong tša bogoši le yena Mmušong. (Mateo 19:28; Luka 22:29, 30) Lega go le bjalo, sesenyi se se ka ba se kile sa kwa ka lefase la Paradeise leo mathomong Jehofa a bego a le neile gore e be legae la Adama, Efa le ditlogolo tša bona. Bjale sesenyi se se ka hwa se na le kholofelo yeo.
Batho ba bantši ba lebelela sefapano e le leswao la Bokriste. Na re swanetše go se diriša ge re rapela?
Didirišwa tša go ithuta Beibele
Dikgatišo tše di Lego Gona
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Ntšha Moneelo wa go Thekga Modiro wa Rena wa Lefase ka Bophara